#### Výbor Národnej rady Slovenskej republiky

 **pre financie, rozpočet a menu**

 49**.** schôdza

 **379**

**U z n e s e n i e**

**Výboru Národnej rady Slovenskej republiky**

**pre financie, rozpočet a menu**

**z 15. októbra 2008**

Výbor Národnej rady Slovenskej republiky pre financie, rozpočet a menu prerokoval návrh poslancov Národnej rady Slovenskej republiky Borisa ZALU a Oľgy NACHTMANNOVEJ na vydanie zákona o zásluhách Alexandra Dubčeka (tlač 721) **a**

1. **súhlasí**

s návrhom poslancov Národnej rady Slovenskej republiky Borisa ZALU a Oľgy NACHTMANNOVEJ na vydanie zákona o zásluhách Alexandra Dubčeka (tlač 721)

1. odporúča

 Národnej rade Slovenskej republiky

návrh poslancov Národnej rady Slovenskej republiky Borisa ZALU a Oľgy NACHTMANNOVEJ na vydanie zákona o zásluhách Alexandra Dubčeka (tlač 721) **schváliť s pozmeňujúcim návrhom tak, ako je uvedený v prílohe tohto uznesenia**

##### ukladá

#####  predsedovi výboru

informovať predsedu Národnej rady Slovenskej republiky o výsledku prerokovania uvedeného návrhu vo výbore

 **Jozef B u r i a n**

 predseda výboru

 **Ivan Varga**

 overovateľ výboru

#### Výbor Národnej rady Slovenskej republiky

 **pre financie, rozpočet a menu**

Príloha k uzn. **č. 379**

**49.** schôdza

**Pozmeňujúci návrh**

**k návrhu poslancov Národnej rady Slovenskej republiky Borisa ZALU a Oľgy NACHTMANNOVEJ na vydanie zákona o zásluhách Alexandra Dubčeka (tlač 721)**

**––––––––––––––––––––––––––––––––––––––––––––––––––––––––––––––––––––––––––––––**

1. **K § 2**

**§ 2 nahradiť novým znením:**

„(§ 2) Priznanie mimoriadnych zásluh Alexandra Dubčeka uvedených v § 1 vyjadruje
busta Alexandra Dubčeka umiestnená na rovnomennom námestí pred budovou Národnej rady Slovenskej republiky, ku ktorej sa umiestni pamätná tabuľa, na ktorej sa uvedie text: „Alexander Dubček sa zaslúžil o demokraciu, o slobodu slovenského národa a o ľudské práva.“.

Táto zmena reaguje na fakt, že busta Alexandra Dubčeka už existuje pred budovou Národnej rady Slovenskej republiky.